CELEX: 62016TN0635
Language: hu
Date: 2016-09-01 00:00:00
Title: T-635/16. sz. ügy: 2016. szeptember 1-jén benyújtott kereset – IPA kontra Bizottság

21.11.2016   
            
            
               HU
            
            
               Az Európai Unió Hivatalos Lapja
            
            
               C 428/17
            
         2016. szeptember 1-jén benyújtott kereset – IPA kontra Bizottság
   (T-635/16. sz. ügy)
   (2016/C 428/19)
   Az eljárás nyelve: angol
   
      Felek
   
   
      Felperes: SC IPA SA (Bukarest, Románia) (képviselő: L. Vasilescu ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az alperes által kibocsátott, 3241608864. sz., 63 653,58 euró és a 3241608865. sz., 9 690,30 euró megfizetésére vonatkozó 2016. június 28-i terhelési értesítéseket.
            
         
      Jogalapok és fontosabb érvek
   
   Keresete alátámasztása érdekében a felperes lényegében úgy érvel, hogy a vita a felperes, mint kedvezményezett, szerződéséhez kapcsolódó közvetett költségeinek kiszámítását érinti. A szerződés lejárta után pár évvel a Bizottság hibás formulát írt elő ugyanis a közvetett költségek beszámítását illetően, amely képlet nem összeegyeztethető a szerződési feltételekkel, és sérti a könyvelési ügyvitel általánosan elfogadott elveit és gyakorlatát.
   A felperes vitatja, hogy a Bizottság vizsgálatra alapította állításait, és álláspontja szerint anélkül értett egyet a vizsgálat során tett minden megállapítással, hogy észlelte volna, hogy a könyvvizsgálók által a közvetett költségek kiszámításához alkalmazott módszer sérti: i. a kedvezményezettnek a szerződésben is érvényesként elfogadott számviteli és irányítási elveit és gyakorlatát, és ii. a könyvelési ügyvitel általánosan elfogadott elveit és gyakorlatát.
   A felperes állítja továbbá, hogy a szerződés közvetett költségei kiszámításának a könyvvizsgáló által alkalmazott és a Bizottság által elfogadott módszerei nem igazoltan eltértek a kedvezményezett számviteli rendszerétől, jóllehet a szerződés szerint minden költséget a kedvezményezett szokásos számviteli és irányítási elveivel és gyakorlatával összhangban kellett meghatározni. A kedvezményezett számviteli rendszere volt a szerződés tekintetében elfogadott egyetlen számviteli rendszer, és nem volt indokolt a kedvezményezettnek a szerződés közvetett költségei beszámítása vonatkozásában fennálló számviteli eljárásainak helyettesítése vagy elutasítása.
   Végül a felperes azt állítja, hogy a könyvvizsgálói eljárás során a könyvvizsgáló alulértékelte a szerződés tényleges közvetett költségeit, és a Bizottság, miután teljes mértékben egyetértett a könyvvizsgáló megállapításaival, a vizsgálatban leírt költségeltérések behajtása érdekében kibocsátotta a 3241608864. sz., 63 653,58 euró összeg és a 3241608865. sz., 9 690,30 euró összeg megfizetésére vonatkozó 2016. június 28-i terhelési étesítéseket.